ફનોમ પેનમાં આવેલ ધ નેશનલ મ્યુઝિયમ ઓફ કંબોડિયામાં પ્રદર્શિત શિલ્પોના કોઈએ યુરોપ, અમેરિકાના શિલ્પકારો કે પેન્ટરોના જેવા વખાણ કર્યા છે એવા નથી કર્યા. આથી આ નેશનલ મ્યુઝિયમ જોવા બહુ ઓછા મુલાકાતીઓ જાય છે જેઓ ત્યાં જાય છે તેઓ પણ આટલા સુંદર શિલ્પો ધરાવતા આ મ્યુઝિયમને એક કલાકથી ઓછા સમયમાં ફટાફટ જોઇને બહાર આવે છે. આમ કરતાં આ મ્યુઝિયમમાં જે ઉત્તમ કળાના, ઉત્તમ કારીગરીના ઉત્તમ સંસ્કૃતિના નમૂનાઓ મૂકવામાં આવ્યા છે એને બારીકાઈથી જોવાનું તેઓ ચૂકી જાય છે અને એની ખૂબીઓ તેઓ જાણી નથી શકતા.